2. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/102734/70 της 19 Ιαν./2 Φεβρ. 1970 (ΦΕΚ Β΄ 74) Περί κυκλοφορίας τρικύκλων επιβατικών μοτοποδηλάτων. ΄Εχοντες υπ’ όψιν: 1)Τας διατάξεις των άρθρ. 3 και 19 του Κώδικος Οδικής Κυκλοφορίας κυρωθέντος δια του Ν.Δ. 4233/1962. 2)Την υπ’ αριθ. 19/9.5.68 γνωμοδότησιν της δυνάμει της υπ’ αριθ. Θ-21299/67 αποφάσεως του Υπουργείου συσταθείσης Ομάδος μελέτης γενικής φύσεως θεμάτων. 3)Το υπ’ αριθ. Α/103728/69 έγγραφον του Υπουργείου Δημοσίων ΄Εργων. 4)Το υπ’ αριθ. 14123/Φ146/11.1969 έγγραφον του Υπουργείου Δημοσίας Τάξεως, αποφασίζομεν: 1.Aπαγορεύομεν εφ’ εξής την χορήγησιν αδειών κυκλοφορίας εις τρίκυκλα επιβατικά μοτοποδήλατα κατασκευαζόμενα εν Ελλάδι ή εισαγόμενα εκ του εξωτερικού, δια λόγους ασφαλείας και κυκλοφοριακούς τοιούτους. 2.Επιτρέπομεν την κυκλοφορίαν των ως άνω τρικύκλων επιβατικών μοτοποδηλάτων αποκλειστικώς και μόνον εντός κλειστών-χώρων (εργοταξίων εργοστασίων λατομείων, μεταλλείων, τουριστικών, ξενοδοχειακών, αρχαιολογικών χώρων κλπ) και εφ’ όσον ταύτα θα εφοδιάζωνται κατά τα κεκανονισμένα δι’ αδείας κυκλοφορίας των αρμοδίων εν προκειμένω Αστυνομικών Αρχών, υφ’ ων θα αναγράφηται επί των χορηγουμένων αδειών ο ανωτέρω περιορισμός. 3.Της εν παρ. 1 απαγορεύσεως εξαιρούνται τρίκυκλα επιβατικά μοτοποδήλατα εισαχθέντα ή παραγγελθέντα προ της υπογραφής της παρούσης, τούτου αποδεικνυομένου εξ επισήμων στοιχείων υποβαλλομένων εις τας αρμοδίας δια την χορήγησιν αδείας κυκλοφορίας Αστυνομικάς Αρχάς. 21.Ε.μ.2 Μοτοποδήλατα-Μοτοσυκλέτες 